PRITARTA:

Klaipėdos rajono savivaldybės

administracijos direktoriaus

2023 m. vasario 20 d.

įsakymu Nr. AV-471

PATVIRTINTA

Gargždų „Minijos“ progimnazijos

direktoriaus 2023 m. vasario 22 d.

įsakymu Nr. 1-7

**GARGŽDŲ „MINIJOS“ PROGIMNAZIJOS**

**STRATEGINIS PLANAS**

**2023–2025 M.**

Gargždai

2023

**TURINYS**

I. ĮVADAS.............................................................................................................................3

II. 2020-2022 METŲ STRATEGINIO PLANO ĮGYVENDINIMAS..................................3

III. MOKYKLOS VEIKLOS STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖS REZULTATAI...................................................................................................7

IV. VEIKLOS STRATEGIJA.................................................................................................7

V. VEIKLOS PRIEMONIŲ PLANAS...................................................................................9

VI. STRATEGIJOS ĮGYVENDINIMAS, STEBĖSENA IR PRIEŽIŪRA...........................18

**I SKYRIUS**

 **ĮVADAS**

2023–2025 m. Gargždų „Minijos“ progimnazijos (toliau – mokykla) strateginį planą parengė 2022 m. rugsėjo 9 d. direktoriaus įsakymu Nr. 1-40 sudaryta strateginio plano projektui parengti darbo grupė. Grupės vadovė – Daiva Bušeckienė, mokyklos direktoriaus pavaduotoja ugdymui. Nariai: Renata Anužienė, anglų kalbos mokytoja, Angelė Pakamorienė, geografijos mokytoja, Jūratė Grimalienė, istorijos mokytoja, Laura Latakienė tėvų atstovė mokyklos taryboje, Mindaugas Šatkus, tėvų atstovas mokyklos taryboje.

Rengiant strateginį planą buvo laikomasi viešumo, atvirumo ir partnerystės principų. Organizuotos klasių mokinių ir tėvų apklausos, metodinių grupių, tėvų diskusijos, kurias moderavo mokyklos direktoriaus pavaduotojos ugdymui Daiva Bušeckienė, strateginio plano projektui parengti darbo grupės narės: Renata Anužienė, Angelė Pakamorienė, Jūratė Grimalienė,.

Strateginio plano projektas svarstytas 2023 m. vasario 1d. Mokyklos metodinėje taryboje (protokolo Nr.3). 2023–2025 m. Gargždų „Minijos“ progimnazijos Strateginiam planui 2023 m. vasario 8 d. pritarta Mokyklos taryboje (protokolo Nr.4-1 ).

2023–2025 m. Gargždų „Minijos“ progimnazijos Strateginio plano įgyvendinimui progimnazijos direktoriaus įsakymu bus sudaryta Strateginio plano įgyvendinimo stebėsenos darbo grupė.

2023–2025 m. Gargždų „Minijos“ progimnazijos Strateginis planas parengtas vadovaujantis Lietuvos pažangos strategija „Lietuva 2030“, Valstybine švietimo 2013–2022 metų strategija, Lietuvos Respublikos švietimo įstatymu, Klaipėdos rajono savivaldybės Strateginiu veiklos planu 2022–2024 m., Geros mokyklos koncepcija, Pradinio, pagrindinio ir vidurinio ugdymo programų aprašu, SEU tyrimo rezultatais, Klaipėdos rajono savivaldybės tarybos sprendimais, Klaipėdos rajono savivaldybės administracijos direktoriaus įsakymais, Gargždų „Minijos“ progimnazijos nuostatais, Gargždų „Minijos“ progimnazijos įsivertinimo ir mokinių mokymosi pasiekimų tyrimų rezultatais.

**II. SKYRIUS**

**2020-2022 METŲ STRATEGINIO PLANO ĮGYVENDINIMAS**

Rengiant Gargždų „Minijos“ progimnazijos strateginį planą siekta gerinti ugdymo(si) kokybę, taikant paveikiausius ugdymo(si) metodus, plečiant progimnazijos bendruomenės narių įsitraukimą į ugdymo(si) procesą, į pamoką integruojant socialinių emocinių kompetencijų ugdymą, stiprinant mokymosi motyvaciją, suteikiant galimybę kiekvienam mokiniui siekti asmeninės ūgties. 2020–2022 metų strateginio plano tikslas- socialinio emocinio ugdymo ir akademinio mokymosi integracija į ugdymo kokybės gerinimą. Tikslui įgyvendinti numatyti uždaviniai: pirmas uždavinys- tobulinti pamokos vadybą, antras uždavinys - stiprinti bendruomeniškumą, plėtojant dialogo ir susitarimų kultūrą, atvirumą kaitai ir tradicijų puoselėjimą.

Pirmajam uždaviniui įgyvendinti buvo tobulinamos mokytojų asmeninio meistriškumo ir profesinės kompetencijos, lyderystės, mokymosi su kitais ir iš kitų veiklos reflektyvumas, mokinio pasiekimų ir individualios pažangos pamatavimo pamokoje sistema, tėvų, klasės vadovų, dalykų mokytojų bendradarbiavimas, siekiant mokinio asmeninės pažangos, ugdymas netradicinėse erdvėse ir naujų ugdymo(si) aplinkų kūrimas, socialinio ir emocinio ugdymo integravimas į akademinį ugdymą, nuotolinio mokymosi strategijų stiprinimas. Progimnazijos mokytojai dalyvavo 47 seminaruose, tobulino savo profesines kompetencijas, metodinėse sesijose dalinosi savo gerąja patirtimi. Mokytojams organizuoti seminarai: „Mokinio asmeninės pažangos stebėsenos fiksavimo galimybės“, „Formuojamasis vertinimas mokinio pažangai“. Progimnazija dalyvavo NŠA projekte „Geras mokymasis geroje mokykloje“. Nutrūkus projekto finansavimui, sustabdytos projekto veiklos. Progimnazijos mokytojai teikė paveikiausius individualios pažangos pamatavimo metodus, sukurtas gerosios patirties bankas. Mokytojams pristatytas profesinio tobulinimo poreikių, rengiantis dirbti su atnaujinto ugdymo turinio bendrosiomis programomis, tyrimo rezultatų apibendrinimas. Kiekvienų metų kovo–balandžio mėnesiais vyko metodinės dienos „Savi-saviems“, kurių metu 41 mokytojas dalijosi vaizdo pamokų organizavimo patirtimi. 2020 m. lapkričio–gruodžio mėnesiais mokytojams organizuotas ilgalaikis seminaras ,,Google for Education“ nuotoliniam mokymui“, kuriame susipažino su nuotolinio mokymosi aplinka „Classroom“. Seminaro programos tikslas - supažindinti su Google for Education aplinka ir įrankiais, ugdyti IKT taikymo kompetenciją, gebėjimą kūrybiškai ir išradingai naudoti Google įrankius, kurie padėtų efektyviau mokyti ir stiprinti mokinių mokymosi motyvaciją, stebėti individualią mokinio pažangą mokant nuotoliniu būdu. 2020 metais buvo atnaujintos mokytojų savianalizės anketos. 2021–2022 metais vyko 38 mokytojų metiniai pokalbiai. Nuolat teikiama individuali pagalba mokytojų padėjėjoms. 2020–2021 metais Lietuvos mokyklos ugdymo procesą organizavo nuotoliniu būdu. Tuo tikslu parengti 5 tvarkų aprašai, reikalingi progimnazijos ugdymo proceso organizavimo nuotoliniu būdu įteisinimui. 2021 metais parengtas hibridinio ugdymo(si) tvarkos aprašas. Organizuota 12 metodinių sąšaukų mokytojų kompetencijoms tobulinti, dirbant su nuotolinio mokymo(si) aplinkomis.2020 m. lapkričio mėnesį atliktas tyrimas-apklausa klasių vadovams ir dalykų mokytojams, kurio tikslas individualių konsultacijų ir projektų vykdymas, į ugdymo procesą įtraukiant tėvus. Analizuojant apklausos rezultatus individualių konsultacijų su tėvais vykdymas: kartą per savaitę 30 proc., kartą per mėnesį 54 proc., kartą per pusmetį 16 proc.

2020–2022 m. m. vyko 360 individualių konsultacijų „ Mokytojas-mokinys-tėvai“, vyko 3 atvirų durų dienos „Mokytojas-tėvai“. Vyko 21 projektas į ugdymo procesą įtraukiantis mokinių tėvus. 2021 m. birželio 3 d. įsakymu Nr.1-29 atnaujintas mokinių pasiekimų gerinimo tvarkos aprašas. Vadovaujantis tvarkos aprašu sistemingai atliekama mokinių mokymosi rezultatų kontrolė, koordinuojama 1–4 klasių mokytojų, mokytojų dalykininkų, 5–8 klasių vadovų, veiklos koordinatorių bei administracijos veikla, įtraukiant į ją ir mokinių tėvus (globėjus, rūpintojus). 5–8 klasių pagalbos teikimą mokiniams, turintiems nepatenkinamus signalinio pusmečio, pusmečio ar metinius įvertinimus, sistemingai užtikrino už pasiekimų gerinimo organizavimą progimnazijoje atsakingas asmuo (koordinatorius). Mokinio mokymosi rezultatams negerėjant ar blogėjant koordinatorius organizavo susitikimą, kuriame dalyvavo mokinys, tėvai (globėjai, rūpintojai), dėstantys mokytojai, pagalbos mokiniui specialistai, kurie teikė pagalbą. Susitikimo metu parengtas individualios pagalbos mokiniui planas. 2022 m. gruodžio mėnesį įvyko 19 susitikimų. 2022 m. gruodžio mėnesį direkciniame pasitarime aptartas mokinių pasiekimų gerinimo ir pagalbos mokiniui modelio įgyvendinimas. Sistemingai atliekama mokinių ugdymo(si) rezultatų analizė. Aptariama metodinėje, mokytojų, mokyklos tarybose. 1–4 klasių mokinių mokymosi rezultatai pagal pasiekimo lygius: 20 proc. mokinių pasiekė aukštesnįjį lygį, 51 proc. – aukštesnįjį ir pagrindinį lygį, 29 proc. – patenkinamą lygį. Pirmų klasių mokinių metiniuose įvertinimuose aukštesnįjį lygmenį pasiekė 11 proc. daugiau, aukštesnįjį ir pagrindinį lygmenį 7 proc. daugiau ir patenkinamą lygmenį 14 proc. mažiau mokinių. Antrų klasių mokinių aukštesnįjį lygmenį pasiekusių mokinių skaičius pakito nežymiai 1 proc. mažiau, aukštesnįjį ir pagrindinį lygmenį 1 proc. daugiau, patenkinamą lygmenį pasiekusių mokinių skaičius 19 proc. Trečių klasių mokinių aukštesnįjį lygmenį pasiekusių mokinių skaičius 4 proc. daugiau, aukštesnįjį ir pagrindinį lygmenį 4 proc. mažiau, patenkinamą lygmenį nekito 15 proc. mokinių vertinimai. Ketvirtų klasių mokinių aukštesnįjį lygmenį pasiekė 5 proc. daugiau, aukštesnįjį ir pagrindinį lygmenį 10 proc. mažiau, patenkinamą lygmenį 5 proc. daugiau mokinių. 5–8 klasių mokinių metinis pažangumas 97,9 proc. Mokslo metus 10–9 balais baigė 12,3 proc., 8–6 balais 48,3 proc., 5–4 balais 37,4 proc. mokinių. Nepatenkinamais įvertinimais baigė 2,1 proc. penktų–aštuntų klasių mokiniai.

Progimnazijos ketvirtokų NMPP rezultatai: matematikos rezultatai 5 proc. aukštesni negu respublikos, 5,6 proc. aukštesni negu savivaldybės mokyklų, skaitymo rezultatai 2,3 proc. aukštesni negu respublikos, 1,8 proc. aukštesni negu savivaldybės mokyklų, pasaulio pažinimo rezultatai 2,9 proc. aukštesni negu respublikos, 1,4 proc. žemesni negu savivaldybės mokyklų. Progimnazijos šeštokų NMPP rezultatai: skaitymo 3,6 proc. aukštesni už respublikos, 7,4 proc. aukštesni už savivaldybės šeštokų rezultatus. Matematikos rezultatai 1,8 proc. žemesni už savivaldybės, 2,1 proc. žemesni už respublikos šeštokų rezultatus. Pagal kognityvinius gebėjimus šeštokams sunkiausiai sekėsi atlikti supratimo ir žinių taikymo (39,6 proc.) bei aukštesniųjų mąstymo gebėjimų (42,1 proc.) užduotis. Pagal veiklos sritį šeštokams geriausiai sekėsi reiškinių pertvarkymo, lygčių sprendimo (53,8 proc.) bei statistikos (51,1 proc.) užduočių atlikimas.

Aštuntokų NMPP rezultatai: socialinių mokslų rezultatai 4,7 proc. aukštesni už respublikos, 7,5 proc. aukštesni už savivaldybės mokyklas. Matematikos rezultatai 1 proc. aukštesni už respublikos, 6,2 proc. už savivaldybės mokyklas. Gamtos mokslų rezultatai 2 proc. aukštesni už respublikos, 2,7 proc. už savivaldybės mokyklas. Skaitymo rezultatai 1,4 proc. aukštesni už respublikos, 0,2 proc. už savivaldybės mokyklas.

Suorganizuotos atvirų durų dienos 1–8 klasių mokinių tėvams. Jų metu įvyko daugiau kaip 230 tėvų susitikimų su mokytojais. Pradinėse klasėse 3 kartus per mokslo metus organizuoti susitikimai „Mokinys-mokytojas-mokinio tėvai“

Mokiniai aktyviai dalyvavo olimpiadose, konkursuose, varžybose ir kituose renginiuose. 1–4 klasių mokiniai dalyvavo edukaciniame lietuvių kalbos, IKT, pasaulio pažinimo, anglų kalbos ir matematikos konkursas „Olympis“, tarptautinėje lietuvių k., matematikos, anglų k., IKT, pasaulio pažinimo KINGS olimpiadoje, 12-oje geografijos olimpiadoje „Mano gaublys“, Klaipėdos rajono mokinių dainų festivalyje „Mano LIETUVA“. 5–8 klasių mokiniai dalyvavo rajono mokinių meninio skaitymo konkurse, mokykliniame rusų kalbos dailyraščio konkurse, vertimų konkurse „Tavo žvilgsnis“, dailyraščio konkurse „Rašyk dailiai“, tarptautiniame konkurse „Gamtos mokslų Kengūra“, „Anglų k. Kengūra“, 7–8 kl. rajoniniame anglų kalbos viešojo kalbėjimo konkurse, respublikinėje finansinio raštingumo olimpiadoje, Konstitucijos egzamine, informacinių technologijų konkurse „BAITUKAS“, 33-iojoje Lietuvos mokinių informatikos olimpiadoje, respublikinėje finansinio raštingumo olimpiadoje, respublikiniame konkurse „Mano žvilgsnis į supantį pasaulį“, regioninėje gamtamokslinėje viktorinoje „Žinau, dalinuosi ir bendrauju“, respublikiniame konkurse „Lietuvos gamtininkas“, etnokultūros olimpiadoje, rajoninėje technologijų olimpiadoje, 7–8 kl. mokinių geografijos olimpiadoje, gamtos mokslų–biologijos olimpiadoje, rajoninėje 5–8 klasių mokinių matematikos olimpiadoje, Lietuvos 5–8 klasių mokinių STEM (gamtos mokslų biologijos) olimpiadoje, XV-oje Lietuvos 5–8 klasių mokinių biologijos olimpiadoje, Klaipėdos universiteto organizuojamoje 5–8 klasių mokinių Vakarų Lietuvos matematikos olimpiadoje, respublikiniame šokių konkurse „Emocijų banga“, Lietuvos vaikų ir moksleivių televizijos konkurse „Dainų dainelė“.

2020 m. mokinini, mokytojai, tėvai pildė anketą „Mokyklos pažanga 2020“. Apklausos rezultatai pristatyti metodinėje, mokyklos ir mokytojų tarybos posėdžiuose. 2021 m. lapkričio mėnesį progimnazijoje vyko 7 kontaktinės refleksyvios konsultacijos ir 1 renginys „Socialinio ir emocinio ugdymo programų integravimo mokykloje užtikrinimas“ su LIONS QUEST programos instruktore D. Šukyte“. 2022 m. kovo mėnesį buvo vykdoma mokytojų pamokų stebėsena: socialinių ir emocinių kompetencijų ugdymas pamokoje taikant 5 įsitraukiojo mokymo matmenis.

Siekiant kurti ir atnaujinti ugdymo(si) aplinkas progimnazija 2020–2022 m. įsigijo: 2 muzikos instrumentus,10 planšečių, 42 licenzijas skaitmeninėms aplinkoms ir įrankiams, priemones nusiraminimo kambariui ir mokinių psichologinei pagalbai teikti, 4 kabinetuose atnaujinti mokykliniai suolai, įrengta 1 interaktyvi hibridinė klasė, 17 kabinetuose atnaujinta išmanioji įranga, IT klasei atnaujinti mokykliniai suolai ir kėdės, 2 daugiafunkciniai spausdintuvai, 5 kompiuterinės vaizdo kameros, 13 stacionarių kompiuterių, 4 IQ lentos,15 hibridinio ugdymo komplektų (vaizdo kameros, ausinės, trikojai), 14 nešiojamų kompiuterių, 12 IQ (išmaniųjų) ekranų, 32 3D rašikliai.

2020–2022 m. m. progimnazijoje organizuotas ugdymas netradicinėse erdvėse. Dalis pamokų, išvykų, netradicinio ugdymo pamokų, akcijų, klasių iniciatyvų vyko nuotoliniu būdu dėl šalyje iškilusios epidemiologinės situacijos. 2021 m. progimnazijos vidaus įsivertinimo grupė parengė mokytojų apklausą. Analizuojant apklausos rezultatus: mokymasis ne mokykloje rūpi pačiam mokytojui (91 proc.), mokyklos aplinka ir kiemas dažniausia naudojama žaidimams (43 proc.), tyrinėjimui ir kitam mokymuisi (62 proc.), teorijos pritaikymui praktikoje (57 proc.), vyko 42 pamokos, 6 integruoti dalykų projektai netradicinėse erdvėse,1–4 klasių mokiniai vyko į 60, 5–8 klasių mokiniai vyko į 68 edukacines išvykas.

Antrajam uždaviniui įgyvendinti buvo gerinama progimnazijos bendruomenės socialinė-emocinė sveikata, skatinami mokytojų, tėvų ir mokinių lyderystės ir susitarimai, kuriamos ir puoselėjamos saugios, komfortiškos poilsio ir pramogų erdvės, bendruomenės tradicijos, formuojama pilietinė, tautinė, kultūrinė bei socialinė savimonė, stiprinama tarptautinė tinklaveikla. 2020–2021 m. Mokytojai dalyvavo seminaruose „Emocinė kultūra (EQ) komandoje"(lektorė N. Marozienė), ,,LIONS QUEST programos ir socialinio ir emocinio ugdymo integravimo mokykloje tvarumo užtikrinimas“ (lektorius T. Rakovas). Sudaryta progimnazijos SEU konsultantų komanda. Progimnazijoje nuosekliai įgyvendinamos socialinio emocinio ugdymo programos: 1–4 klasėse –„Laikas kartu“, 5–8 klasėse – „Paauglystės kryžkelės“. Visi 1–8 klasių vadovai ir priešmokyklinio ugdymo mokytojai aprūpinti atnaujintomis mokymo priemonėmis, skaitmeniniu turiniu. Vykdytos 6 projektinės veiklos, atlikti 15 saugios mokyklos, 1 ir 5 klasių bei naujai atvykusių mokinių adaptacijos tyrimai, 10 supervizijų mokytojams, 2 užsiėmimai mokytojų emocinei savijautai gerinti, parengti 15 pranešimų mokytojams ir 8 pranešimai tėvams, atnaujinti 5 tvarkų aprašai, 9 informaciniai lankstinukai, skaitytos paskaitos, pranešimai, vykdyta kūrybinė veikla mokiniams ir mokytojams.

Siekiant skatinti mokytojų, tėvų ir mokinių lyderystę ir susitarimus 2020–2022 m. vyko 5 mokytojų tarybos, 10 mokyklos tarybos posėdžių, kuriuose pristatyta finansinė informacija ir ataskaitos, einamųjų metų biudžetas, pristatytas GPM 1,2 proc. paramos fondas, pusmečių ir metinių mokinių pasiekimų, NMPP rezultatų analizė, inicijuota mokinių vienos savaitės vasaros stovykla, pritarta metų veiklos, ugdymo planų, strateginio plano priemonių įgyvendinimo stebėsenai ir plano papildymui, numatyti naujo 2023–2025 m. strateginio plano prioritetai ir veiklos.

Saugių, komfortiškų, poilsio ir pramogų erdvių kūrimui ir puoselėjimui pradinių klasių korpuso viešosioms erdvėms įsigytos edukacinės-pažintinės, interaktyvios priemonės: edukaciniai-pažintiniai lipdukai, interaktyvios grindys, interaktyvios lėkštės, interaktyvus stalas interaktyvaus žaidimų zonoms. Mokinių iniciatyvų projekto lėšomis įrengtos lauko klasės-pavėsinės, įrengta lauko šachmatų aikštelė. 2022 m. vykdomas Klaipėdos rajono savivaldybės organizuojamas projektas „Pramogauju, tyrinėju, atrandu!“ progimnazijos lauko erdvių kūrimui.

Formuojant pilietinę, tautinę, kultūrinę bei socialinę savimonę, puoselėjant progimnazijos bendruomenės tradicijas vyko 44 savanorystės projektai, kuriuose aktyviai dalyvavo ir inicijavo mokinių tėvai ir mokyklos bendruomenė, 14 tarpdalykinių, 6 tarptautiniai, 34 tarpklasiniai projektai, 15 pilietinių akcijų bei socialinių-pilietinių iniciatyvų. Vykdydami šiuos projektus, socialines-pilietines iniciatyvas mokiniai bendradarbiavo su Klaipėdos apskrities, Klaipėdos rajono policijos komisariatais, Gargždų socialinių paslaugų centru, Gargždų priešgaisrine gelbėjimo tarnyba, VĮ J. Lankučio bibliotekos vaikų literatūros skyriumi, Gargždų vaikų muzikos mokykla, Agluonėnų klojimo teatru, Gargždų Krašto muziejumi, „Vaivorykštės“ gimnazija, Šernų girininkija, VŠĮ „Linksmosios pėdutės“, vaikų lopšeliais-darželiais „Ąžuoliukas“, „Gintarėlis“, Gargždų Šv. Arkangelo Mykolo parapija ir kitais socialiniais partneriais. 2021–2022 m. vyko visos ugdymo planuose numatytos netradicinio ugdymo dienos ir integruotos pamokos. Stiprinant tarptautinę tinklaveiklą mokytojų ir mokinių komandos dalyvavo 5 tarptautiniuose Erasmus+ , Nord plus Junior programų projektuose: „MATEMATICS WITH GAMES AND FUN INALL EUROPE“, skirtame matematiniam ugdymui ir mokinių partnerystės mainams, "Be the change ... you want to be!", skirtame patyriminiui ugdymui, ekologinei savimonei lavinti,. "Water Is Life"- klimato kaitai, aplinkosaugai, „Exchanges for All - 2020“ – mokyklų mainų strateginei partnerystei stiprinti, „Viltis- Hope“. Vykdomi tarptautiniai programos „eTwinning“ projektai tarpdalykinės integracijos stiprinimui: „#Integrated lessons“; „#Reverse lesson“; „Story time“; Computer and health “How did I study at home?“; Mokytojai aktyviai dalyvio tarptautinių asociacijų veikloje, tarptautiniuose mokymuose, 6 tarptautinių komandų išvykose. Projektų metu vykdytos 54 veiklos su užsienio partneriais.

3 mokytojai skaitė pranešimus VII tarptautinėje švietimo įstaigų projektų parodoje-mini mokymuose „Projektų mugė 2022“. Dalyvaujant projektuose stiprėjo mokymasis tarnaujant, empatiškumas, kūrybiškumas, socialinės emocinės kompetencijos.

**III. SKYRIUS**

**MOKYKLOS VEIKLOS STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖS REZULTATAI**

|  |  |
| --- | --- |
| Stiprybės | Silpnybės |
| Neformaliojo švietimo įvairovė, projektinė veikla.Švietimo pagalbos teikimas mokiniams.Kvalifikacijos tobulinimas.Ugdymo(si) organizavimas netradicinėse erdvėse.Individualios mokinio pažangos matavimo tobulinimas pamokoje. | Lauko žaidimo erdvių, judriųjų, poilsio ir nusiraminimo zonų trūkumas.Daugumos bendruomenės narių motyvacijos, atsakomybės ir iniciatyvos trūkumas: emocinis išsekimas, profesinis perdegimas, popandeminis nuovargis.Gabių mokinių ugdymas ir skatinimas.Per didelis mokinių skaičius 5–8 klasėse, patalpų trūkumas.Didėjančios mokinių lankomumo ir elgesio problemos. |
| Galimybės | Grėsmės |
| Ugdymo proceso tobulinimas, įgyvendinant atnaujintas BU programas.Universalaus dizaino principų taikymasEdukacinių aplinkų plėtra.Tėvų įtraukimas į mokyklos veiklą.Socialinių emocinių kompetencijų ugdymas bendruomeniškumui stiprinti.Plati tinklaveika.Tarpinstitucinis bendradarbiavimas.  | Nepakankamas finansavimas mokymo priemonės, vadovėliai IKT, SMP.Mokinių, kuriems reikalinga švietimo pagalba, skaičiaus didėjimas.Pradinių klasių pastato remontas.Mokinių tėvų (globėjų, rūpintojų) atsakingo požiūrio į mokinių ugdymąsi trūkumas.Mokinio pagalbos specialistų per didelis darbo krūvis.Nuotolinio mokymo išliekamosios pasekmės. |

**IV. SKYRIUS**

**VEIKLOS STRATEGIJA**

**Vizija** – inovatyvi, demokratiška, atvira kaitai, siekianti kiekvieno nario asmenybės ūgties, progimnazija.

**Misija** – kurti motyvuojančią, atvirą ir saugią ugdymo(si) aplinką, inovatyvias, kokybiškas ugdymosi sąlygas mokinių pasiekimams gerinti, teikti kokybišką priešmokyklinį, pradinį ir pagrindinį I dalies ugdymą.

**Filosofija –** mokykla, kurioje gera mokytis, kurti, bendradarbiauti ir dirbti.

**Vertybės:**

Motyvacija;

Iššūkiai ir nuotykiai;

Nuoširdumas ir sąmoningumas;

Inovatyvumas;

Jaukumas ir svetingumas;

Atsakomybė.

**Prioritetai:**

1. Šiuolaikinio ugdymo turinio įgyvendinimas, palankios ugdymo aplinkos sukūrimas, siekiant mokinių mokymosi rezultatų gerinimo;

2. Įtraukiojo ugdymo principų diegimas stiprinant socialines emocines kompetencijas.

**Strateginiai tikslai ir uždaviniai:**

1. Atnaujinto ugdymo turinio įgyvendinimas užtikrinant aukštesnę ugdymosi kokybę:

1.1. Pasirengimas naujos kokybės ugdymui organizuoti;

1.2. Mokytojų dalykinių kompetencijų stiprinimas, įgyvendinant atnaujintą ugdymo turinį.

2. Kokybiško ugdymo(si) užtikrinimas kiekvienam mokiniui mokytis drauge su savo bendraamžiais mokykloje, teikiant reikalingą, jo poreikius atliepiančią pagalbą:

2.1. Bendruomenės nuostatų stiprinimas bei pasirengimo priimti ir ugdyti įvairių ugdymosi poreikių turinčius mokinius;

2.2. Švietimo pagalbos teikimo tobulinimas, mokytojų, švietimo pagalbos specialistų kompetencijų stiprinimas ruošiantis įtraukiajam ugdymui.

3. Emocinio saugumo progimnazijoje, socialinės bei pilietinės asmens atsakomybės ir bendradarbiavimo tarp progimnazijos bendruomenės narių stiprinimas:

3.1. Mokytojų socialinės kūrybinės partnerystės plėtojimas formuojant stiprią mokyklos bendruomenę;

3.2. Klasių bendruomenių veiklos stiprinimas.

**V. SKYRIUS**

**VEIKLOS PRIEMONIŲ PLANAS**

|  |  |  |  |  |  |
| --- | --- | --- | --- | --- | --- |
| Eil. Nr. | Priemonės | Matavimo rodiklis /rezultatas | Įgyvendinimo terminas | Atsakingas asmuo | Lėšų poreikis /šaltiniai |
| 1 | 2 | 3 | 4 | 5 | 6 |
| 1. Tikslas: Atnaujinto ugdymo turinio įgyvendinimas, užtikrinant aukštesnę ugdymosi kokybę. 1.1. uždavinys: Pasirengimas naujos kokybės ugdymui organizuoti. |
| 1.1.1. | Atnaujinto ugdymo turinio įgyvendinimo darbo grupės veikla. | Sudaryta darbo grupė, parengtas priemonių planas, supažindinta progimnazijos bendruomenė. | 2023–2024 | UTA darbo grupėL. Zubauskienė | Žmogiškieji ištekliai |
| 1.1.2. | Atnaujinto ugdymo turinio įgyvendinimo viešinimas mokyklos svetainėje. Sukurta skiltis svetainėje „Atnaujintas ugdymo turinys“. | 100 proc. bendruomenės narių bus informuoti apie UTA, vykdoma informacinė kampanija dėl palankaus visuomenės požiūrio į UTA. | 2023 | UTA darbo grupėpavaduotoja ugdymui L. Zubauskienė | Žmogiškieji ištekliai |
| 1.1.3. | Pasirengimas UTA pirminės situacijos analizės įgyvendinimui. | Atlikta situacijos analizė ir išryškintos galimybės, silpnybės bei stiprybės. | 2023  | UTA darbo grupė | Žmogiškieji ištekliai |
| 1.1.4. | Progimnazijos tvarkų aprašų atnaujinimas ir peržiūra (vertinimo ir pažangos, metodinės veiklos, VIP ir kt.). | Atnaujinti progimnazijos tvarkos aprašai. | 2023  | Mokyklos administracijametodinė taryba | MLŽmogiškieji ištekliai |
| 1.1.5. | Atnaujintų programų palyginamoji analizė. | 100 proc. mokytojai atliks lyginamąją analizę, išanalizuos atnaujintas ugdymo programas. | 2023–2024 | Metodinė taryba mokytojai | Žmogiškieji ištekliai |
| 1.1.6. | Progimnazijos ugdymo plano koregavimas ir parengimas pritaikant diegti UTA. | Pakoreguoti, parengti 2023/2024 m. m.2024/2025 m. m. ugdymo planai. | 2023–2025 | Direktoriaus pavaduotojos D. Bušeckienė L. Zubauskienė darbo grupė | MLŽmogiškieji ištekliai |
| 1.1.7. | Pamokos kitaip arba kitoje erdvėje. | Ugdymo turinys siejamas su kasdieninio gyvenimo realijomis, dalykinių ir bendrųjų kompetencijų panaudojimu ir pritaikymu. Mokytojai planuos ugdymo turinį kartu su kolega. Organizuojamos netradicinio ugdymo dienos. | 2023–2025 | R. BalsytėD. Bušeckienėmokytojai | MLKultūros paso lėšosŽmogiškieji ištekliai |
| 1.1.8. | Priemonių poreikio situacijos įsivertinimas, ugdymo aplinkų ir mokymosi priemonių įsigijimo plano parengimas. Prioritetų vadovėliams įsigyti nustatymas ir susitarimai metodinėje taryboje. | 100 proc. įvertintas ugdymo aplinkų ir mokymosi priemonių poreikis, parengtas mokymo ir mokymosi priemonių įsigijimo planas. | 2023–2025 | J. Gindulis,L. ZubauskienėE. Piaulokienė, Metodinė taryba | Žmogiškieji ištekliai |
| 1.1.9. | Ugdomųjų veiklų stebėsenos vykdymas dirbant pagal atnaujintas ugdymo programas:Dalykų ilgalaikių planų, parengtų pagal atnaujintas ugdymo programas, aptarimas.Mokinių pažangos stebėjimas, skiriant dėmesį jų kompetencijų ugdymui. Savalaikė pagalbos mokiniui specialistų pagalba. Kolegialus pamokų stebėjimas, jų aptarimas. Pamokų analizė pagal atnaujintą pamokos stebėsenos protokolą. | Parengti metiniai planai 2023 m. 1,3,5,7 klasėms, 2024 m. 2,4,6,8 klasėms numatant 70 proc. privalomojo turinio ir 30 proc. mokytojo pasirenkamo turinio.Stiprės mokytojų ir pagalbos mokiniui specialistų bendradarbiavimas.Vyks kolegialus mokymasis. Tobulinamos mokytojų dalykinės ir bendrosios kompetencijos planuojant pamoką, motyvuojant mokinius, vykdant ugdomąsias veiklas. | 1,3,5,7 klasių 2023 m., 2,4,6,8 klasių 2024 m.2023–20242023–2025 | Mokyklos administracijaMokytojai, pagalbos mokiniui specialistaiR. Balsytė D. BušeckienėL. Zubauskienė | Žmogiškieji ištekliai |
| 1.1.10. | Neformaliojo švietimo plėtojimas skatinantis mokinių kompetencijų ugdymą. Neformaliojo švietimo poreikio tyrimas analizuojantis jo galimybes, formas ir būdus. | Ne mažiau kaip 80 proc. 1–4 kl. mokinių ir 80 proc. 5–8 kl. mokinių dalyvaus neformaliojo švietimo veiklose. | 2023–2025 | L. ZubauskienėD. BušeckienėNeformaliojo švietimo vadovai |  |
| 1.2. uždavinys: Mokytojų dalykinių kompetencijų stiprinimas, įgyvendinant atnaujintą ugdymo turinį. |
| 1.2.1. | Mokymų ir kvalifikacijos tobulinimo seminarų organizavimas pagal atnaujintų BP įgyvendinimo etapus. | Ne mažiau 95 proc. mokytojų dalyvaus mokymuose. | 2023–2025 | L. Zubauskienė mokytojai mokytojų padėjėjaiPM specialistai | Žmogiškieji ištekliaiML |
| 1.2.2. | Metodinių dienų organizavimas UTA įdiegimui. Individualus atnaujintų BP naujovių aptarimas metodinėse grupėse. | Organizuos Metodines dienas, pasidalins gerąja patirtimi, analizuos ugdymo proceso organizavimo įgyvendinant UTA etapus. | 2023–2025 m.  | UTA darbo grupė metodinių grupių vadovai metodinė tarybaL. ZubauskienėD. BušeckienėR. Balsytė | MLŽmogiškieji ištekliai |
| 1.2.3. | Pedagogų individualių konsultacijų organizavimas. | Bus teikiamos nuolatinės individualios konsultacijos mokytojams rengiantis įgyvendinti UTA progimnazijoje. | 2023–2025 | UTA darbo grupėD. BušeckienėL. ZubauskienėR. BalsytėJ. Gindulis | Žmogiškieji ištekliai |
| 1.2.4. | Mokinių vertinimo aptarimas atsižvelgiant į jo atnaujinimus. | Mokytojai susipažins su vertinimo atnaujinimu, keis savo nuostatas. | 2023–2024 | UTA darbo grupė metodinė taryba mokytojai | Žmogiškieji ištekliai |
| 1.2.5. | Mokytojų mokymosi su kitais ir iš kitų veiklos reflektyvumo tobulinimas. | Mokytojai dalinsis gerąja patirtimi socialiniuose tinkluose, projektų tinklalapiuose ir kitose internetinėse svetainėse. Vykdys atviras veiklas progimnazijos mokytojams: metodinės dienos „Savi saviems“, ,,Paklausk kolegos“, sąšaukos, metodinės sesijos, profesinio meistriškumo pamokos. 100 proc. mokytojų pildys savianalizės anketas, vyks metiniai mokytojų veiklos vertinimo pokalbiai ir aptarimas metodinės ir mokytojų tarybos posėdžiuose. | 2023–2025 | Metodinė tarybaUTA darbo grupė | MLŽmogiškieji ištekliai |
| 1.2.7. | Mokytojų užsienio kalbų kompetencijų tobulinimas. | 10 proc. mokytojų baigs užsienio kalbos kursus, gebės bendrauti su užsienio partneriais | 2023–2025 | Metodinė tarybaanglų kalbos mokytojai | MLŽmogiškieji ištekliai |
| 2. Tikslas: Kokybiško ugdymo(si) užtikrinimas kiekvienam mokiniui mokytis drauge su savo bendraamžiais mokykloje, teikiant reikalingą, jo poreikius atliepiančią pagalbą.2.1. uždavinys: Bendruomenės nuostatų stiprinimas bei pasirengimo priimti ir ugdyti įvairių ugdymosi poreikių turinčius mokinius stiprinimas. |
| 2.1.1. | Informacijos apie įtrauktį mokyklos svetainėje viešinimas. | 100 proc. bendruomenės narių bus informuoti apie ĮU, vykdoma informacinė kampanija dėl palankaus visuomenės požiūrio į ĮU.  | 2023–2025 | Mokyklos administracija PM specialistai mokytojų kolektyvas | Žmogiškieji ištekliai |
| 2.1.2. | Vidutinių ir didelių SUP turinčių mokinių įtraukimas į neformaliojo ugdymo veiklas, tarptautinius projektus. | 70 proc. SUP mokinių dalyvaus neformaliojo ugdymo veiklose, 10 proc. tarptautiniuose projektuose. | 2023–2025 | Klasių vadovai, PM specialistaineformaliojo ugdymo vadovai. | Žmogiškieji ištekliai |
| 2.1.3. | Socialinio emocinio ugdymo programos LIONS Qest įgyvendinimas pozityviam požiūriui ir tolerancijai į SUP turintį mokinį formuoti. | Socialinio emocinio ugdymo programose ugdomas pozityvus požiūris, tolerancija į SUP turintį mokinį įgyvendinant LIONS Qest programą. | 2023–2025 | Klasių vadovaiPM specialistaiD. BušeckienėR. BalsytėL. Zubauskienė | Žmogiškieji ištekliai |
| 2.1.4. | SUP mokinių dalyvavimas renginiuose, rajoniniame meninės veiklos festivalyje „Aš galiu“ 2024, skirtus Tolerancijos dienai. | 40 proc. SUP mokinių dalyvaus renginiuose, meniniame veiklos festivalyje „Aš galiu“ 2024. | 2023–2025 | PM specialistai | 600 Eur SB |
| 2.1.5. | Vadovėlių, specialiųjų mokymo priemonių, techninės pagalbos priemonių komplektų, metodinės medžiagos įsigijimas. | 60 proc. įsigyta vadovėlių, nupirkta mokymo priemonių, metodinės medžiagos. | 2023–2025 | Bibliotekininkės D. Bušeckienė L. Zubauskienė D. Lažinskienė | Savivaldybės biudžetasGPMML |
| 2.1.6. | Aplinkų pritaikymas SUP mokiniams. | Įrengtas sensorinis kambarys, įsigyta sensorinė įranga, nusiraminimo erdvė. | 2023–2025 | PM specialistai D. Lažinskienė | Savivaldybės biudžetasML  |
| 2.1.7. | Gabių mokinių ugdymo tobulinimas. |  Parengtas motyvuotų ir gabių mokinių skatinimo tvarkos aprašas, mokiniai bus skatinami dalyvauti tarptautiniuose projektuose.  | 2023–2025 | Metodinė tarybaR. BalsytėD. Bušeckienė | Žmogiškieji ištekliai, projektų finansavimo lėšos. |
| 2.1.8. | Mokinių pasiekimų gerinimo modelio įgyvendinimas. | 95 proc. mokinių mokslo metus baigs teigiamais įvertinimais, 100 proc. suteikta pagalba mokiniams, siekiantiems asmeninės ūgties. | 2023–2025 | R. BalsytėG. DonylėV. BarbšienėPM specialistai | MLŽmogiškieji ištekliai. |
| 2.1.9. | Tėvų (globėjų, rūpintojų) savipagalbos grupių organizavimas. | 60 proc. tėvų (globėjų, rūpintojų) dalyvaus grupių užsiėmimuose, kuriuose spręs mokinių problemas, iškilusias SUP mokinių tėvams (globėjams, rūpintojams). | 2023–2025 | PM specialistai | Žmogiškieji ištekliai. |
| 2.1.10. | Renginių mokyklos bendruomenės nariams organizavimas įtraukties klausimams aptarti (supervizijos, sudėtingų atvejų analizė, dienos tėvams, individualios konsultacijos ir kt.) | 80 proc. bendruomenės narių dalyvaus renginiuose, 100 proc. SUP mokinių tėvų gaus informaciją apie mokinių rezultatus bei PM specialistų pagalbą. | 2023–2025 | AdministracijaPM specialistai | ML |
| 2.2. Švietimo pagalbos teikimo tobulinimas, mokytojų, švietimo pagalbos specialistų kompetencijų stiprinimas ruošiantis įtraukiajam ugdymui. |
| 2.2.1. | Mokytojų padėjėjų, dirbančių su SUP turinčiais ugdytiniais, kompetencijų tobulinimas.  | 85 proc. mokytojų padėjėjų dalyvaus seminaruose, sąšaukose, dalinsis gerąja patirtimi dirbant su SUP turinčiais ugdytiniais. | 2023–2025 | J. GindulisL. ZubauskienėPM specialistai | MLŽmogiškieji ištekliai |
| 2.2.2. |  Mokyklos vaiko gerovės komisijos, plėtojant įtrauktį mokykloje, vaidmens stiprinimas. | Kryptingai ir koordinuotai vyks VGK darbas. | 2023–2025 | J. GindulisPM specialistai | MLŽmogiškieji ištekliai |
| 2.2.3. | Koordinuotos pagalbos mokiniui ir jo atstovams organizavimas ir teikimas. | Kryptingai ir koordinuotai veiks pagalbos mokiniui specialistai. | 2023–2025 | PM specialistai | Žmogiškieji ištekliaiML |
| 2.2.4. | Bendruomenės narių kvalifikacijos tobulinimas diegiant universalaus dizaino principus. | 70 proc. mokytojų patobulins kvalifikaciją diegiant universalaus dizaino principus.  | 2023–2025 | L. ZubauskienėMetodinė tarybaPM specialistaimokytojų kolektyvas | ML |
| 2.2.5. | SUP mokinių įtraukimas į darbą grupėje ,,Mes komanda“. | 70 proc. SUP mokinių mokysis dirbti grupėje, gerins bendravimo įgūdžius. | 2023-2025 | Psichologai | Žmogiškieji ištekliai |
| 2.2.6. | Švietimo pagalbos specialistų kompetencijų tobulinimas dirbant su SUP mokiniais ir bendradarbiaujant su tarpinstitucinėmis įstaigomis. | 80 proc. švietimo pagalbos specialistai dalyvaus seminaruose, mokymuose, supervizijose. | 2023–2025 | L. ZubauskienėPM specialistai | Žmogiškieji ištekliai |
| 2.2.7. | Sudėtingų atvejų sprendimo algoritmų įveiklinimas mokyklos bendruomenėje, gerosios darbo patirties sklaida mokyklos mokytojams. | PM specialistai mokytojų, metodinių susirinkimų metu dalinsis savo turimomis įžvalgomis iš buvusių seminarų, konferencijų, mokymų. | 2023–2025 | Mokyklos administracijaPM specialistai mokytojai | Žmogiškieji ištekliai |
| 2.2.8. | Metodinių dienų organizavimas mokyklos bendruomenės nariams „Mokyklų geroji patirtis įtraukiajame ugdyme“. | 1-2 kartus per metus vyks metodinės dienos bendruomenės nariams apie įtraukųjį ugdymą. | 2023–2025 | Mokyklos administracijaPM specialistai | MLŽmogiškieji ištekliai |
| 3. Tikslas: Emocinio saugumo progimnazijoje, socialinės bei pilietinės asmens atsakomybės ir bendradarbiavimo tarp progimnazijos bendruomenės narių stiprinimas.3.1.uždavinys: Mokyklos bendruomenės narių socialinės, kūrybinės partnerystės plėtojimas, formuojant stiprią mokyklos bendruomenę. |
| 3.1.1. | Bendruomenės pagalbos teikimas sprendžiant konfliktines situacijas. | 3-4 kartus per metus vyks metodinės sesijos ,,Įveikime sunkumus kartu“. | 2023–2025 | Psichologai | Žmogiškieji ištekliai |
| 3.1.2. | Bendruomenės narių emocinės būsenos stiprinimas. | Ne mažiau kaip 2 kartus per metus vyks metodinės sesijos mokytojams: „Mano stiprybė“, „Pagalba įveikiant stresą“. | 2023–2025 | Psichologai | Žmogiškieji ištekliai |
| 3.1.3. | Siekiant gerinti mokytojų emocinę savijautą organizuojamos edukacinės išvykos. | Ne mažiau kaip 60 proc. mokytojų dalyvaus edukacinėse išvykose, ekskursijose, kelionėse, tradicinių švenčių minėjimuose. | 2023–2025 | Mokyklos administracija | MLŽmogiškieji ištekliai. |
| 3.1.4. | Seminaras mokyklos bendruomenei apie streso valdymą ir gerą emocinę sveikatą. | 80 proc. dalyvaus seminaruose, kurių metu išmoks streso valdymo technikų, praktiškai išbandys probleminių situacijų metodus, gerės darbo motyvacija, santykiai su kolegomis, stiprės socialiniai santykiai, emocinė savijauta.  | 2023–2025 | Mokyklos administracija | MLŽmogiškieji ištekliai. |
| 3.1.5. | Meno terapijos metodo taikymas stiprinant fizinę ir emocinę mokyklos bendruomenės sveikatą. | 55 proc. bendruomenės narių dalyvaus praktiniuose grupiniuose užsiėmimuose, kurių metu mokytojai išmoks geriau pažinti save, gerės fizinė ir emocinė sveikata, stiprės darbo motyvacija. | 2023–2025 | Psichologai | Žmogiškieji ištekliai |
| 3.2. Uždavinys: Klasių bendruomenių veiklos stiprinimas. |
| 3.2.1. | Mokinių savijautos įvertinimas pradėjus dirbti pagal atnaujintą ugdymo turinį; | Įvertinta mokinių savijauta progimnazijoje pradėjus dirbti pagal atnaujintas ugdymo programas. | 2024  | PM specialistai | Žmogiškieji ištekliai |
| 3.2.2. | Klasių bendruomenių projektų, iniciatyvų skatinimas ir rėmimas. | Vyks bendros tėvų, mokinių, mokytojų talkos, savanorystės projektai, renginiai, išvykos, šventės. | 2023–2025 | Mokyklos administracija pradinių klasių mokytojos, klasių auklėtojai. | MLŽmogiškieji ištekliai |
| 3.2.3. | Netradicinių veiklų organizavimas įtraukiant mokinių tėvus. | 30 proc. mokinių tėvų dalyvaus profesinių, teminių, netradicinių dienų, birželio mėnesio, savanorystės projektų veiklose. | 2023–2025 | Mokyklos administracija pradinių klasių mokytojos, klasių auklėtojai | MLpartnerių lėšos, žmogiškieji ištekliai. |
| 3.2.4 | Projektinių klasių veiklų, skatinančių socialinių kompetencijų ugdymą organizavimas ne mokykloje, į veiklas įtraukiant tėvus ir socialinius partnerius. | Ne mažiau 1-2 kartus per metus vyks dienos projektai įtraukiantys tėvus, socialinius partnerius, stiprės mokinių motyvacija, ugdysis savarankiškumas, aiškių tikslų siekimas, stiprės empatija, gerės klasės emocinė savijauta. | 2023–2025 | Mokyklos administracija pradinių klasių mokytojos, klasių auklėtojai | MLpartnerių lėšos, žmogiškieji ištekliai. |

**VI. SKYRIUS**

**STRATEGIJOS ĮGYVENDINIMAS, STEBĖSENA IR PRIEŽIŪRA**

Šiai strategijai įgyvendinti būtina, kad visa bendruomenė žinotų strateginio plano tikslus bei uždavinius ir aktyviai dalyvautų šio plano įgyvendinime, prisiimdami atsakomybę už kasmet įgyvendinamas konkrečias veiklas. Įgyvendinant šį planą, tikimasi, kad plėtosis tvarios bei pasidalytosios lyderystės principai, bus formuojamas teigiamas progimnazijos įvaizdis ir pagarba jai, progimnazija bus atvira naujovėms ir idėjoms. Strateginio plano įgyvendinimo stebėseną vykdo strateginio plano priežiūros grupė. Pasibaigus kalendoriniams metams progimnazijos bendruomenės savivaldos grupėse analizuojami plano pasirinktos programos įgyvendinimo sėkmės kriterijai ir pritariama plano įgyvendinimo rezultatams. Administracija užtikrina, kad progimnazijos strateginis planas derėtų su kitais progimnazijoje esančiais planais: ugdymo planu, metiniu veiklos planu, metodinės tarybos veiklos planu, metodinių grupių veiklos planais ir pan. Stebėsenos duomenys fiksuojami strateginio plano strateginių tikslų pasiekimų analizės formoje.

Strateginių tikslų pasiekimo lygio analizė

Tikslas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Uždaviniai | Planuotas rezultatas | Pasiektas rezultatas | Panaudoti ištekliai |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Išvada apie pasiektą tikslą:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ši lentelė/ forma pildoma kiekvienam strateginiam tikslui. Už strateginio plano įgyvendinamų veiklų priežiūrą yra atsakingi šią veiklą įgyvendinantys bendruomenės nariai bei progimnazijos administracija, mokytojų metodinė taryba. Stebint strateginio plano įgyvendinimą, vykdant jo priežiūrą laikomasi šių vertinimo principų: kaip mus sekėsi įgyvendinti planą, kas mums pavyko, kur mes suklydome, kodėl, ko galime pasimokyti, ką reiktų pakeisti, jei reikia? Svarbu, kas mums pavyko, kokią sėkmę patyrėme ,o jei klydome, ne kas yra kaltas, o kodėl darėme klaidas ir kaip jų išvengti? Gauti rezultatai aptariami Mokytojų, Metodinėje taryboje bei progimnazijos taryboje. Aptarus, yra pritariama ir koreguojama, susitariama dėl išvadų. Ataskaita pateikiama visai mokyklos bendruomenei interneto svetainėje. Plano stebėsenos vertinimo principus padeda įgyvendinti visa mokyklos administracija, bendruomenė.

**SUDERINTA**

Gargždų „Minijos“ progimnazijos

tarybos posėdžio 2023 m. vasario 8 d.

protokoliniu nutarimu Nr. 4-1

**­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**